**Հարալդ Անտոն (Տոնի) Շումախեր** (գերմ.՝ Harald "Toni" Schumacher, ), գերմանացի ֆուտբոլիստ, դարպասապահ: 1980 թվականի Եվրոպայի չեմպիոն, 1982 և 1986 թվականների աշխարհի առաջնությունների արծաթե մեդալակիր, 1984 թվականի Եվրոպայի առաջնության մասնակից։ Գերմանիայի 1984 և 1986 թվականների լավագույն ֆուտբոլիստ:

Կենսագրություն
--------------

Ծնվել է Դյուրեն քաղաքում: Ֆուտբոլային կարիերան սկսել է 1962 թվականին տեղի «Շվարց-Վայս» սիրողական թիմում։

1972 թվականին տեղափոխվել է «Քյոլն» ֆուտբոլային ակումբ, որի հետ 1978 թվականին հաղթել Է Գերմանիայի առաջնությունը, իսկ 1977, 1978 և 1983 թվականներին՝ Գերմանիայի երեք գավաթ։

1979 թվականին առաջին անգամ հրավիրվել է ազգային հավաքական և շուտով այդ պաշտոնում ամբողջությամբ փոխարինել լեգենդար Զեպ Մայերին։ Հավաքականի կազմում դարձել է 1980 թվականի Եվրոպայի առաջնության հաղթող, որն անցկացվել է Իտալիայում։ 1982 թվականին Իսպանիայում կայացած աշխարհի առաջնություններում, իսկ 1986 թվականին Մեքսիկայում Շումախերը դարձել է արծաթե մեդալակիր։ Նաև 1986 թվականի աշխարհի առաջնությունում Շումախերը ճանաչվել է լավագույն դարպասապահ։

1982 թվականի աշխարհի առաջնության կիսաեզրափակչում Ֆրանսիայի հավաքականի դեմ խաղում Շումախերը ծանրագույն վնասվածք է հասցրել Պատրիկ Բատիստոնին, ով ստացել է արգանդի վզիկի ողերի կոտրվածք և կորցրել երկու ատամ։ Ավելի ուշ Շումախերը հրապարակայնորեն ներողություն է խնդրել Բատիստոնից, և նա ընդունել է ներողությունը։

1987 թվականին Շումախերը սկանդալի պատճառով ստիպված է եղել ավարտել կարիերան հավաքականում. իր «Սուլիչ» գրքում նա կարծիք է հայտնել Գերմանիայի ազգային հավաքականում դոպինգի մասին: «Քյոլն» ֆուտբոլային ակումբը, որի կազմում այդ ժամանակ հանդես էր գալիս Շումախերը, նույնպես բացասաբար է արձագանքել այդ հրապարակմանը՝ խզելով դարպասապահի հետ պայմանագիրը: Այդ գրքում Շումախերը, մասնավորապես, հրապարակել է այն փաստը, որ ՈՒԵՖԱ-ի գավաթի 1984/85 խաղարկության ժամանակ «Քյոլնի» և Մոսկվայի «Սպարտակի» միջև գերմանացիները դոպինգ են ընդունել, ինչի շնորհիվ տնային խաղում հաղթել են 2:0 հաշվով և առաջ անցել։

«Քյոլնից» հեռանալուց հետո Շումախերը 1987/88 մրցաշրջանն անցկացրել է «Շալկե 04»-ում, այնուհետև տեղափոխվել է թուրքական «Ֆեներբահչե»: Այնտեղ Հարալդը դարձավ տեղի հանդիսատեսի սիրելին։ Առաջին իսկ մրցաշրջանում նա ստացավ ավագի թևկապը և հաղթեց Թուրքիայի առաջնությունում։

1991 թվականին Շումախերը վերադարձել է Գերմանիա։ Նա տեղափոխվեց Մյունխենի «Բավարիա», որին դարպասապահ էր պետք, քանի որ և ակումբի հիմնական դարպասապահ Ռայմոնդ Աումանը, և նրա փոխարինող Սվեն Շոյերը վնասվածքներ ստացան: Ընդհանուր առմամբ, «Բավարիայի» կազմում Հարալդը մասնակցել է 8 հանդիպման և առաջնության արդյունքներով թիմը զբաղեցրել է 10-րդ տեղը:

1994 թվականի օգոստոսի 7-ին՝ միջազգային կարիերայի ավարտից 8 տարի անց, Շումախերը մասնակցեց Աշխարհի հավաքական-Ռուսաստանի հավաքական խաղին, որը նվիրված էր Սանկտ Պետերբուրգում Բարի կամքի խաղերի անցկացմանը։ Հանդիպումն ավարտվել է 2:1 հաշվով՝ հօգուտ Ռուսաստանի հավաքականի:

1995/96 մրցաշրջանի վերջին տուրում, որպես դարպասապահների մարզիչ, Շումախերը երեք րոպե խաղաց Դորտմունդի «Բորուսիայի» կազմում, որն այդ ժամանակ դարձել էր Գերմանիայի չեմպիոն: Նրա համար այս հանդիպումը Բունդեսլիգայում անցկացրած վերջին՝ 464-րդն էր։

Խաղային կարիերան ավարտելուց հետո Շումախերը որոշ ժամանակ եղել է ֆուտբոլային մարզիչ։ 1999 թվականին հեռացվել է Քյոլնի «Ֆորտունայի» մարզչի պաշտոնից «Վալդհոֆի» հետ խաղի ընդմիջմանը։ 2012-2019 թվականներին եղել է «Քյոլն» ակումբի փոխնախագահ։

Ֆուտբոլիստը երկու անգամ ամուսնացած է եղել, ունի մեկ որդի և երկու դուստր:

Ձեռքբերումներ
-------------

### Թիմային

Գերմանիայի հավաքական
* Եվրոպայի չեմպիոն՝ 1980
* Աշխարհի առաջնության արծաթե մեդալակիր **(2)՝** 1982, 1986

«Քյոլն»
* Գերմանիայի չեմպիոն՝ 1978
* Գերմանիայի առաջնության արծաթե մեդալակիր **(2)՝** 1973, 1982
* Գերմանիայի առաջնության բրոնզե մեդալակիր՝ 1985
* Գերմանիայի Գավաթակիր **(3)՝** 1977, 1978, 1983
* Գերմանիայի Գավաթի եզրափակչի մասնակից **(2)՝** 1973, 1980
* ՈՒԵՖԱ-ի գավաթի եզրափակչի մասնակից՝ 1985/86
* **Ընդհանուր՝ 4 գավաթ**

«Ֆեներբախչե»
* Թուրքիայի չեմպիոն՝ 1988/89
* Թուրքիայի առաջնության արծաթե մեդալակիր՝ 1989/90
* Թուրքիայի Գավաթի եզրափակչի մասնակից՝ 1989
* Թուրքիայի Սուպերգավաթակիր՝ 1990
* **Ընդհանուր՝ 2 գավաթ**

«Բորուսիա» (Դորտմունդ)
* Գերմանիայի չեմպիոն՝ 1996

### Անձնական

* Գերմանիայի տարվա ֆուտբոլիստ **(2)՝** 1984, 1986
* Թուրքիայի տարվա ֆուտբոլիստ **(2)՝** 1988, 1989
* Աշխարհի առաջնության «Արծաթե գնդակի» դափնեկիր՝ 1986
* Աշխարհի առաջնության «Ոսկե ձեռնոցներ» մրցանակի դափնեկիր՝ 1986
* Մտնում է ՈւԵՖԱ-ի վարկածով Եվրոպայի առաջնության խորհրդանշական հավաքականի կազմի մեջ՝ 1984
* Ընդգրկված է աշխարհի առաջնության խորհրդանշական հավաքականում՝ 1986

Ծանոթագրություններ
------------------

1. ↑  «Московский «Спартак» в европейских кубковых турнирах. Сезон 1984/85. Часть 3: «Эх, Кужлев, Кужлев!» — Блог Ищенко Алексея — Советский Спорт». Արխիվացված է օրիգինալից 2016-09-21-ին. Վերցված է 2016-07-04-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն); no-break space character in `|title=` at position 100 (օգնություն)
2. ↑  «1984 team of the tournament». *Union of European Football Associations*. Վերցված է 14 May 2020-ին.

Արտաքին հղումներ
----------------

* Статистика матчей за сборную ФРГ на сайте *rsssf.com*
* Статистика выступлений в Турции на сайте *tff.org*
* Инцидент в матче ФРГ — Франция на сайте *Youtube.com*
* Харальд Шумахер на сайте *Goalkeeping-museum.com*